Video: Vurige preek toe hy per ongeluk aan die brand slaanSkermgreep uit die video ŉ Predikant het letterlik ŉ vurige preek gelewer toe sy mou tydens ŉ aanlyn diens aan die brand geslaan het. Ds. Stephen Beach (61) van die St Budeaux-kerk in Plymouth in Engeland was aanlyn besig met ŉ diens omdat inwoners landswyd tuis bly om die verspreiding van Covid-19 te voorkom. Hy het egter te naby aan ŉ kers gesit en die mou van sy trui het aan die brand geslaan. “O aarde, ek het aan die brand geslaan,” sê ds. Beach in die video. Hy het gelukkig nie enige beserings opgedoen nie. “Ek het net gevoel my arm het bietjie warm geword. My trui is beskadig, maar my arm het nie gebrand nie.” Die Kerk van Engeland en die Kerk van Skotland het massadienste verbied en dienste sal aanlyn aangebied word op sosialemediaplatforms soos Facebook.